SL Uradni list Evropske unije C 110/7

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2009/C 110/07

Ta objava daje pravico do ugovora na podlagi člena 7 Uredbe Sveta (ES) št. 510/2006 (1). Izjavo o ugovoru mora Evropska komisija prejeti v šestih mesecih od dneva te objave.

POVZETEK

UREDBA SVETA (ES) št. 510/2006

„BREMER KLABEN“

št. ES DE/PGI/005/0333/08.01.2004

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv : Bundesministerium der Justiz Naslov : 11015 Berlin DEUTSCHLAND Telefon : +49 302025-9333 Telefaks : +49 302025-8251 E-naslov : —

2. Vlagatelj:

Naziv : Bäckerinnung der Hansestadt Bremen Naslov : Georg-Wulf-Straße 7 28199 Bremen DEUTSCHLAND Telefon : +49 421300500621 Telefaks : +49 421300500617 E-naslov : kh@bremen-handwerk.de Sestava : proizvajalci/predelovalci ( X ) Drugo: ( )

3. Vrsta proizvoda:

Skupina 2.4: fini pekovski izdelki

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Naziv:

„Bremer Klaben“

4.2 Opis:

„Bremer Klaben“ je bogato pecivo iz kvašenega testa s posebno veliko sadja. Od podobnega peciva „Stollen“ se „Bremer Klaben“ razlikuje po tem, da vsebuje veliko sadja in maščobe. „Bremer Klaben“ je veliko pecivo, težko kilogram ali več, z značilno podolgovato in ploščato obliko ter skoraj prečnim prerezom. Testo za model tehta 5 ali 6 kg, odvisno od velikosti modela.

Je svetlo rjave barve, površina pa se sveti, saj je premazana z glazuro iz beljakov. Sredica peciva je sočna in rahlo mastna.

„Bremer Klaben“ je aromatično, sadno, začinjeno in sladko pecivo polnega okusa; z dodatkom kardamoma pa se doseže posebna nezamenljiva aroma.

Sestava:

— Čeprav obstajajo različni recepti za „Klaben“, je razmerje med testom in sadjem (približno 1:1) pri vseh enako.

— Obvezne sestavine so: moka, maslo ali margarina, kvas, sladkor, sultanine, kandirana limonina lupina (citronat), kandirana pomarančna lupina, mandeljni, vanilija, limonina lupina in kardamom. Te sestavine skupaj predstavljajo približno 95 % teže peciva „Klaben“.

— Lahko se doda rum in/ali rožno olje, vendar do največ 5 % celotne teže.

4.3 Geografsko območje:

Območje mesta Bremen in okolice ter mesti Bremerhaven in Verden.

Okolica mesta Bremen obsega:

— okrožje Osterholz, razen skupnosti občin Hambergen,

— občino Ottersberg, na jugovzhodu omejeno z A 1,

— občini Oyten in Achim,

— zahodni del skupnosti občin Thedinghausen z občinami članicami Riede, Thedinghausen in Emtinghausen,

— občini Weyhe in Stuhr,

— mesto Delmenhorst,

— občini Lemwerder in Berne,

— občino Ganderkeese severno od A 28,

— vzhodni del občine Hude okoli kraja Hude in

— občino Elsfleth.

4.4 Dokazilo o poreklu:

„Bremer Klaben“ se pripravlja v skladu z ustreznimi zakonskimi predpisi. Uporabljajo se smernice HACCP. Skladnost s specifikacijo proizvoda nadzira Senatorin für Arbeit, Frauen, Gesundheit, Jugend und Soziales in Bremen (senatorka za delo, ženske zadeve, zdravje, mladino in socialne zadeve v Bremnu, Zvezna republika Nemčija).

Ime proizvajalca na embalaži omogoča sledljivost proizvoda. Proizvodnja je omejena na geografsko območje, ki je določeno za proizvodnjo izdelka „Bremer Klaben“.

Vsi proizvajalci izdelka „Bremer Klaben“ morajo biti navedeni v registru proizvajalcev, ki ga vodi pekovsko združenje v Bremnu.

4.5 Metoda pridobivanja:

Najprej je treba pripraviti kvasec (kvašeno testo), ki za vzhajanje potrebuje točno določen čas. Samo testo ima veliko sestavin, zato se mora gnesti posebno previdno; preden se po počivanju testa doda „sadna mešanica“.

Vlečenje in oblikovanje testa zahteva posebne ročne spretnosti, saj se morajo sestavine obdržati skupaj.

Tik pred začetkom peke se površina namaže z moko in vodo, da nastane strnjena prevleka (osnova za jajčni premaz po koncu peke, ki naredi sijaj).

Sočnost peciva „Bremer Klaben“ je odvisna od temperature pečice in časa peke. Med peko je treba temperaturo znižati (npr. z 220 °C na začetku na pribl. 170 °C na koncu peke). Čas peke je pribl. 55–65 minut, odvisno od velikosti testa. Odločilna je notranja temperatura, ki mora biti pribl. 92–94 °C. Ko je pecivo pečeno, se modeli takoj izpraznijo, da se pecivo počasi usede in ohladi.

4.6 Povezava:

Pecivo „Bremer Klaben“ s tem geografskim območjem povezuje predvsem ugled proizvoda, ki izvira iz dolge tradicije proizvodnje tega peciva v Bremnu in okolici, ter posebno znanje proizvajalcev. To znanje obsega zlasti ročne spretnosti, ki so potrebne za proizvodnjo testa z zelo veliko sadja, njegovo vlečenje in oblikovanje, ter potrebne izkušnje za pravilno nastavitev različnih temperatur pečice in časa peke.

Pecivo „Bremer Klaben“ je pekovska specialiteta, ki ima v Bremnu in okolici dolgo tradicijo in je še posebno priljubljeno kot božično pecivo.

Pecivo „Bremer Klaben“ je tesno povezano z zgodovino hanzeatskega mesta Bremen in trgovino s kolonialnim blagom, saj so proizvodnjo te specialitete omogočile šele tuje surovine, ki so prispele v pristanišče.

Mornarji so radi vzeli pecivo „Bremer Klaben“ s seboj na plovbo, ker je imelo dolg rok trajanja.

Trgovina s pekovskimi proizvodi „Klaben“ je prvič omenjena v dokumentu Bremenskega sveta iz leta 1593. Leta 1637 so se peki peciva „Klaben“ in slaščičarji združili in ustanovili svojo lastno organizacijo (ceh).

„Bremer Klaben“ je v Bremnu in okolici še danes nepogrešljivo božično pecivo, nekatera podjetja pa ga pečejo skozi vse leto.

V Bremnu se „sezona peciva Klaben“ začne s tradicionalno slovesnostjo na mestnem trgu, kjer župan uradno odreže prvi kos.

Bremenska specialiteta je bila zelo cenjena že konec 17. stoletja, saj je bila takrat približno tretjina različnih vrst belega kruha v Bremnu narejena iz testa za pecivo „Klaben“.

Še danes si prebivalci Bremna božiča brez peciva „Klaben“ ne morejo predstavljati. Pecivo „Bremer Klaben“ se kot regionalna specialiteta tudi izvaža, saj ga imajo radi ljudje po vsem svetu.

4.7 Nadzorni organi:

Naziv : Senatorin für Arbeit, Frauen, Gesundheit, Jugend und Soziales Naslov : Contrescarpe 72 28195 Bremen DEUTSCHLAND Telefon : +49 4213611-0952 Telefaks : +49 421361-2567 E-naslov : office@arbeit.bremen.de

4.8 Označevanje:

Zaščitena geografska označba (ZGO).

(1) UL L 93, 31.3.2006, str. 12.